  Майя Бывальцева 9-тӥ шуркынмонэ Ижкарын «Малая Медведица» огъяросси астрономи олимпиадалэн улосвыл люкетэз ортчоз. Отчы Удмуртиысь 5-7 классъёсын дышетскисьёс пыриськыны быгато. Со сярысь элькунысь дышетонъя но тодосъя министерстволэн пресс-службаез ивортэ. Олимпиадае пыриськисьёслы задачаосты сэрттыны-пертчыны, творчествоя задание дасяны, командаен визьсынан шудонын шудыны кулэ луоз. Со сяна, Россиысь астроном, физика но математика тодосъя доктор, Россиысь тодосъя академиысь профессор Дмитрий Вибе лекциос лыдӟоз:  но  (чӧлсконпусъёсъя олимпиадае но лекциосы пусйиськыны луэ). Олимпиадалэн валтӥсь ужпумез – тросгес пиналъёсты 10-13 аресысенызы астрономиен выронэ кыскон, азьланяз соос бадӟым классъёсын дышетскисьёс понна астрономияя огъяросси олимпиадае мыло-кыдо мед пыриськозы но улонзэс техника яке тодос удысэн герӟаны мед дасяськозы шуыса Удмуртиысь дышетонъя но тодосъя министерстволэн пресс-службаезУдмуртиын «Малая Медведица» росси олимпиада нырысьсэ кык ар талэсь азьло ортчиз. Отчы быдэс элькунысь 65 пиналъёс пыриськизы. Куин вормисьёс но ньыль призёръёс Новосибирскысь бадӟым планетарие олимпиадалэн йылпумъян люкетаз ветлӥзы. Отын Вавож ёросысь дышетскись призёръёс пӧлы шедиз. Туэ олимпиадалэн улосвыл люкетъёсыз 9-11 шуркынмонэ ортчозы, йылпумъян люкетэз Новосибирскын 2-6 толсуре луоз.  Тодэ вайытом, Удмуртиысь укмыс пиналъёс Москваын шаертодонъя огъяросси олимпиадае пыриськизы.  Тегъёс: Дышетон Ижкар Олимпиада Удмуртия пиналъёс астрономия  